Rue du Chat-qui-Pêche

Rue du Chat-qui-Pêche anses som den smaleste av gatene i Paris. Den er bare 1,80 meter bred i hele sin lengde på 29 meter.

Den ligger i 5. arrondissement, på venstre bredd av Seinen, og løper fra Quai Saint-Michel til Rue de la Huchette.

Historie
Gaten er fra 1540, og den munnet da ut på Seinens bredd.

Også andre gater påstås å være byens smaleste: sentier des Merisiers i 12. arrondissement og passage de la Duée i 20. arrondissement.

Gatenavnet betyr «Den fiskende katts gate», og dette var inpirert av et butikkskilt. Gatens opprinnelige navn var Rue des Étuves, men den er også blitt kalt  Rue du Renard (men dagens Rue du Renard ligger i 4. arrondissement) og Rue des Bouticles.

Kategori:Gater og plasser i Paris
Kategori:5. arrondissement i Paris